Niže navedene preporuke predstavljaju prijedlog mjera koje vaša vlada može poduzeti kako bi poboljšala napore u borbi protiv trgovine ljudima i bolje ispunila minimalne standarde za eliminaciju trgovine ljudima utvrđene u Zakonu o zaštiti žrtava trgovine ljudima iz 2000. godine, kao i u izmjenama i dopunama zakona. Definicija trgovine ljudima iz Zakona o zaštiti žrtava trgovine ljudima i njen pristup „3P“ (progon, zaštita, prevencija) borbi protiv trgovine ljudima općenito su u skladu s međunarodnim pravom o borbi protiv trgovine ljudima, koje se nalazi u Dopunskom protokolu za prevenciju, suzbijanje i kažnjavanje trgovine ljudima, posebno ženama i djecom, uz Konvenciju Ujedinjenih nacija protiv transnacionalnog organiziranog kriminala, poznatom kao „Palermo protokol“ ili „Protokol UN-a o trgovini ljudima“, koji je na dan 31. marta 2026. godine imao 185 država potpisnica.




Akcioni plan borbe protiv trgovine ljudima u Bosni i Hercegovini 
za period 2026-2027. 


U tekstu niže date su preporuke za konkretne ciljeve i aktivnosti u cilju unapređenja nastojanja vlasti Bosne i Hercegovine u borbi protiv trgovine ljudima u narednih godinu dana:  


1. [bookmark: _GoBack]Energično provoditi istrage i krivično goniti počinitelje u predmetima trgovine ljudima, uključujući i predmete u kojima su saučesnici službene osobe, te tražiti adekvatne kazne za osuđene trgovce ljudima, koje bi trebale uključivati ​​kazne zatvora u značajnom trajanju.
2. Povećati partnerstva sa skloništima kojima upravljaju nevladine organizacije i ojačati pružanje usluga žrtvama.
3. Obučiti službenike koji prvi dolaze u kontakt sa potencijalnim žrtvama u oblasti identifikacije i upućivanja žrtava i povećati proaktivna nastojanja na identifikaciji žrtava, posebno među populacijama ranjivim na trgovinu ljudima

4. Povećati resurse i broj zaposlenih i organizirati više obuka za institucije za provedbu zakona u svrhu istraživanja složenih predmeta trgovine ljudima. 
5. Pružiti obuku i podršku svim skloništima kako bi zadovoljili minimalne standarde zaštite, posebno standarde zaštite djece.
6. Primijeniti pristupe usmjerene na žrtve u krivičnom gonjenju, uspostaviti procedure kojima će se osigurati da u predmetima trgovine ljudima postupaju obučeni tužioci i jačati pristup uslugama pravne pomoći.

7. Obučiti sudije na temu obeštećenja žrtava u krivičnom  postupku, uspostaviti procedure oduzimanja nezakonito stečene imovine od trgovaca ljudima i uvesti djelotvorne metode blagovremenog dosuđivanja odštete.  


